На основу члана 27. став 10. Закона о јавној својини ( „Службени гласник РС“ бр. 72/2011, 88/2013, 105/2014, 104/2016-др. закон, 108/2016, 113/2017 и 95/2018), члaна 32. Закона о локалној самоуправи („Службени гласник РС“ 129/2007, 83/202014 - др. закон, 101/2016-др.закон и 47/2018 ) и члана 41. и 138. Статута Општине Владичин Хан („Службени гласник Пчињског округа“, број 21/2008 и 8/2009 и „Службени гласник Грaда Врања“, број 11/2013, 5/2017 и 14/2017), Скупштина општине Владичин Хан, на седници одржаној дана 16.12.2018. године, донела је

**О Д Л У К У**

**О ПОКРЕТАЊУ ПОСТУПКА УТВРЂИВАЊА ЈАВНОГ ИНТЕРЕСА ЗА ЕКСПРОПРИЈАЦИЈУ И АДМИНИСТРАТИВНИ ПРЕНОС НЕПОКРЕТНОСТИ (ЗЕМЉИШТА И ОБЈЕКАТА НА ЗЕМЉИШТУ) У КО ЛЕПЕНИЦА И КО СУВА МОРАВА**

**Члан 1.**

Овом одлуком покреће се поступак за утврђивање јавног интереса за експропријацију и административни пренос непокретности (земљишта и објеката на земљишту) у КО Лепеница и КО Сува Морава.

**Члан 2.**

Покретање поступка утврђивања јавног интереса врши се у циљу експропријације и административног преноса непокретности ради изградње саобраћајнице, комуналне ифраструктуре и водоводне мреже у КО Сува Морава и КО Лепеница у складу са Планом детаљне регулације Индустријске зоне („Сл. гласник града Врања“ бр. 25/10) и Изменама и допунама Плана детаљне регулације Индустријске зоне („Сл. гласник града Врања“ бр. 28/17).

**Члан 3.**

Општина Владичин Хан одређује се за корисника експропријације и административног преноса непокретности.

**Члан 4.**

Задужује се Општинско правобранилаштво Општине Владичин Хан да припреми документацију потребну за подношење предлога Влади Републике Србије за утврђивање јавног интереса за експропријацију и административни пренос непокретности у КО Сува Морава и КО Лепеница

**Члан 5.**

Оваодлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/5/18-I П Р Е Д С Е Д Н И Ц А**

**Данијела Поповић**